REPUBLIKA HRVATSKA

KARLOVAČKA ŽUPANIJA

OPĆINA TOUNJ

OPĆINSKI NAČELNIK

KLASA: 371-02/24-01/01

URBROJ: 2133-20-01-24-

Tounj, 9. veljače 2024. godine

Na temelju članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 79/06, 114/01, 79/06, 141/06, 146/08, 38/09, 153/09, 143/12, 152/14. i 81/15.- pročišćeni tekst), članka. 9. i 10. Odluke o načinu raspolaganja, korištenja i upravljanja nekretninama i vrijednosnim papirima u vlasništvu Općine Tounj („Glasnik Karlovačke županije“ broj: ), Odluke Općinskog vijeća o prodaji i raspisivanju javnog natječaja za prodaju nekretnina(„Službeni glasnik Općine Tounj broj: 2/2024) Povjerenstvo za prodaju i zakup nekretnina u vlasništvu Općine Tounj raspisuje

**JAVNI NATJEČAJ**

**ZA PRODAJU NEKRETNINA U VLASNIŠTVU OPĆINE TOUNJ**

I. Predmet natječaja je:

Građevinsko zemljište u vlasništvu Općine Tounj označeno k.o. Tounj, pod oznakom k.č. broj: 47 „KROMARI PUT“, površine 15 m2.

Početna cijena nekretnine iznosi 13,50 eura.

Iznos jamčevine je određen u iznosu 1,35 eura.

Kupac nekretnine iz točke I. ove Odluke, osim kupoprodajne cijene, snosi trošak procjene tržišne vrijednosti nekretnina po ovlaštenom sudskom vještaku, u iznosu od 464,53 eura. Početna cijena iz stavka 1. ove točke utvrđena je temeljem procjene sudskog vještaka DOM KONZALTING d.o.o., broj elaborata: P-26/2022, prosinac 2022. godine.

Prodaja nekretnina koje su predmet ovog natječaja vrši se po sistemu „viđeno-kupljeno“ te se neće priznati naknadni prigovori na pravne ili materijalne nedostatke nekretnina.

II. Natjecati se mogu sve fizičke i pravne osobe (u daljnjem tekstu: podnositelji ponude) koje prema pozitivnim propisima Republike Hrvatske mogu stjecati vlasništvo nekretnina u RH.

III. Rok za dostavu pisanih ponuda je 8 (osam) dana od dana objave natječaja u dnevnom listu.

IV. Podnositelj ponude koji se natječe za kupnju nekretnina dužan je za sudjelovanje u natječaju uplatiti u korist Općine Tounj jamčevinu, a koja je naznačena u točki I. ovog natječaja.

Jamčevina se uplaćuje na žiro-račun Općine Tounj broj: HR31 2500009 1855700003, otvoren kod ADIKO BANKE, poziv na broj HR68 7706-OIB , uz naznaku: JAMČEVINA ZA KUPNJU NEKRETNINA, K.Č. BROJ: 47 U K.O. Tounj

DOSTAVA PONUDE:

V. Ponuda za kupnju nekretnina dostavlja se u zatvorenoj omotnici i obvezno sadrži:

1. pisanu ponudu u kojoj je naznačen novčani iznos koji podnositelj nudi kao kupoprodajnu cijenu za istu,
2. dokaz o uplaćenoj jamčevini u iznosu, a koja se uplaćuje na žiro-račun Općine Tounj broj HR31 2500009 1855700003, poziv na broj HR68 7706-OIB (preslika uplatnice)
3. podatak o osobnom identifikacijskom broju (OIB) i broju žiro-računa ili tekućeg računa, te SWIFT CODE ako se ponuda dostavlja iz inozemstva,
4. osobni identifikacijski dokument podnositelja (ako je podnositelj fizička osoba), u preslici,
5. dokaz o registraciji pravne osobe (ako je podnositelj pravna osoba), u preslici.

VI. Ponuda se dostavlja s naznakom: « Ne otvaraj – ponuda na natječaj za prodaju zemljišta u Tounju» dostavlja se na adresu: Općina Tounj, Linije 3b, Tounj.

Ponuda se može dostaviti poštom preporučeno, predati i osobno, neposredno na urudžbeni zapisnik Općine Tounj koji se nalazi na istoj adresi.

VII. Osnovni kriterij za izbor najpovoljnijeg ponuditelja je najviši ponuđeni iznos za kupnju nekretnina u odnosu na početnu cijenu. Konačnu Odluku o odabiru najpovoljnijeg ponuditelja i sklapanju kupoprodajnog ugovora donosi Općinsko vijeće Općine Tounj temeljem Zapisnika Povjerenstva i prijedloga Općinskog načelnika o utvrđivanju najpovoljnijeg ponuditelja. Odluka Općinskog vijeća je konačna i protiv nje nije moguće uložiti žalbu. Ako nakon otvaranja ponuda ponuditelj odustane od svoje ponude, on gubi pravo na povrat jamčevine a najpovoljnijim ponuditeljem se smatra slijedeći ponuditelj koji je ponudio najvišu kupoprodajnu cijenu. U slučaju da za istu nekretninu dva ili više ponuditelja ponude jednaku kupoprodajnu cijenu, natječaj se poništava i ponavlja.

VIII. Nepotpune i nepravovremene kao i ponude kojima je iznos ponuđene kupoprodajne cijene niži od onog određenog u početnoj cijeni neće se razmatrati.

IX. Pristigle ponude otvara Povjerenstvo za provedbu natječaja imenovano od strane Općinskog vijeća. Odluku o odabiru najpovoljnijeg ponuditelja i sklapanju kupoprodajnog ugovora donosi Općinsko vijeće Općine Tounj temeljem Zapisnika Povjerenstva i prijedloga Općinskog načelnika o utvrđivanju najpovoljnijeg ponuditelja.

Ponuditelji koji su sudjelovali u natječaju biti će pismeno obaviješten o rezultatima provedenog natječaja, u roku od 8 dana po obavljenom izboru.

X. Ponuditeljima kojima su ponude utvrđene kao nevaljale ili nepovoljne uplaćena jamčevina vratit će se u roku od pet dana o dana donošenja Odluke o odabiru najpovoljnije ponude.

Ponuditelju koji je izabran kao najpovoljniji, uplaćena jamčevina uračunat će se u kupoprodajnu cijenu.

OBVEZE NAJPOVOLJNIJEG PONUDITELJA (KUPCA)

 XI. Ponuditelj koji se Odlukom Općinskog vijeća izabere kao najpovoljniji, pismeno će biti pozvan na uplatu kupoprodajne cijene u roku od trideset (30) dana od zaprimanja Odluke o odabiru, nakon čega će biti pozvan zaključenju kupoprodajnog ugovora. Ako u navedenom roku ne uplati kupoprodajnu cijenu, smatrat će se da je odustao od kupnje nekretnine za koju se natjecao i slijedom toga gubi pravo na povrat uplaćenog iznosa jamčevine.

Trošak provedbe javnog natječaja, ovjere i provedbe ugovora u zemljišnim i drugim javnim knjigama, kao i porez na promet nekretnina snosi kupac. Kupac snosi i troškove procjene vrijednosti nekretnina, a kako je to navedeno u toči I. ovog natječaja

XII. Upis prava vlasništva na kupljenoj nekretnini kupac može ishoditi na temelju kupoprodajnog ugovora i Tabularne isprave Općine Tounj kojom se dokazuje isplata cjelokupne kupoprodajne cijene za kupljenu nekretninu za korist prodavatelja.

OSTALE ODREDBE:

XIII. Općina Tounj ne odgovara za eventualnu neusklađenosti podataka koji se odnose na površinu, kulturu ili namjenu nekretnina, a koji mogu proizaći iz katastarske, zemljišnoknjižne ili druge dokumentacije i stvarnog stanja u prostoru.

Općina Tounj ne odgovara za uvjete i ograničenja u pogledu određenih uvjeta koji se odnose na nekretninu danu na prodaju u ovom Javnom natječaju, a koji mogu proizaći iz odgovarajućih zakonskih propisa ili odgovarajuće prostorno planske dokumentacije.

Za nekretninu koja se daje na prodaju, Općina Tounj organizira uvid na terenu uz prethodnu najavu zainteresiranih ponuditelja na broj telefona: 047/563-003, radnim danom od ponedjeljka do petka u vremenu od 07:00 do 15:00 sati.

XIV. Općina Tounj zadržava pravo poništenja objavljenog natječaja u cijelosti, djelomično, u svakoj fazi postupka, bez davanja posebnog obrazloženja, kao i pravo neizbora najpovoljnijeg ponuditelja za kupnju nekretnine iz ovog Javnog natječaja, a da pri tome ne snosi materijalnu i drugu odgovornost prema ponuditeljima.

XV. Za sve ostale upite vezane uz provođenje natječaja, zainteresirani se mogu obratiti u Općinu Tounj ili zatražiti objašnjenje i informaciju na broj telefona: 047/563-003 kao i na e-mail: opcinatounj@gmail.com.

OPĆINA TOUNJ

Povjerenstvo za prodaju nekretnina